

**ประกาศองค์การบริหารส่วนตำบลปากพนังฝั่งตะวันตก**

**เรื่อง การรับลงทะเบียนผู้มีสิทธิรับเบี้ยยังชีพผู้สูงอายุ**

**ประจำปีงบประมาณ พ.ศ. ๒๕๕๙**

........................................................................

 ตามความนัยข้อ ๗ แห่งระเบียบกระทรวงมหาดไทยว่าด้วยหลักเกณฑ์การจ่ายเบี้ยยังชีพผู้สูงอายุขององค์กรปกครองส่วนท้องถิ่น พ.ศ. ๒๕๕๒ กำหนดให้ผู้มีสิทธิรับเงินเบี้ยยังชีพผู้สูงอายุรายใหม่ที่ยังไม่เคยลงทะเบียนมาก่อน และผู้สูงอายุที่รับเบี้ยยังชีพแล้วที่ย้ายภูมิลำเนาเข้ามาใหม่ที่มีความประสงค์จะรับเบี้ยยังชีพผู้สูงอายุจากองค์กรปกครองส่วนท้องถิ่นแห่งใหม่ในปีงบประมาณถัดไป ต้องลงทะเบียนเพื่อขอรับเบี้ยยังชีพผู้สูงอายุ ณ ที่องค์กรปกครองส่วนท้องถิ่นแห่งใหม่ก่อนสิ้นปีงบประมาณหรือภายในเดือนพฤศจิกายน นั้น

 เพื่อให้การรับลงทะเบียนเป็นไปด้วยความถูกต้อง เรียบร้อย องค์การบริหารส่วนตำบลปากพนัง

ฝั่งตะวันตก จึงขอประกาศหลักเกณฑ์การรับลงทะเบียน ดังนี้

**๑. คุณสมบัติของผู้มีสิทธิรับเบี้ยยังชีพผู้สูงอายุ**

 (๑) มีสัญชาติไทย และไม่เป็นผู้สูงอายุรายเดิมที่รับเบี้ยยังชีพผู้สูงอายุจากองค์การบริหารส่วน

 ตำบลปากพนังฝั่งตะวันตก

 (๒) มีภูมิลำเนาอยู่ในเขตพื้นที่องค์การบริหารส่วนตำบลปากพนังฝั่งตะวันตก ตามทะเบียนบ้าน

 (๓) มีอายุจะครบหกสิบปีบริบูรณ์ขึ้นไปในปีงบประมาณ พ.ศ. ๒๕๕๙ **(โดยเป็นผู้ที่เกิดก่อน**

 **วันที่ ๑ ตุลาคม ๒๔๙๘ และหากไม่ปรากฏวันที่เกิด เดือนที่เกิด ให้ถือว่าบุคคลนั้น**

 **เกิดวันที่ ๑ มกราคม ของปีนั้น)**

(๔) เป็นผู้สูงอายุที่รับเบี้ยยังชีพแล้วย้ายมาจากภูมิลำเนาอื่น และมีความประสงค์จะรับเบี้ยยังชีพ

 ผู้สูงอายุจากองค์การบริหารส่วนตำบลปากพนังฝั่งตะวันตก ในปีงบประมาณ พ.ศ. ๒๕๕๘

(๕) **ไม่เป็น**ผู้ได้รับสวัสดิการหรือสิทธิประโยชน์อื่นใดจากหน่วยงานของรัฐ รัฐวิสาหกิจหรือ

 องค์กรปกครองส่วนท้องถิ่น ได้แก่ ผู้รับเงินบำนาญ เบี้ยหวัด บำนาญพิเศษ หรือเงินอื่นใด

 ในลักษณะเดียวกัน ผู้สูงอายุที่อยู่ในสถานสงเคราะห์ของรัฐหรือองค์กรปกครองส่วนท้องถิ่น

 ผู้ที่ได้รับเงินเดือน ค่าตอบแทนหรือรายได้ประจำ **ยกเว้น** **ผู้พิการ** ตามระเบียบกระทรวง

 มหาดไทย ว่าด้วยหลักเกณฑ์การจ่ายเบี้ยความพิการให้คนพิการขององค์กรปกครองส่วน

 ท้องถิ่น พ.ศ. ๒๕๕๓ **และผู้ป่วยเอดส์** ตามระเบียบกระทรวงมหาดไทยว่าด้วยหลักเกณฑ์

 การจ่ายเงินสงเคราะห์เพื่อการยังชีพขององค์กรปกครองส่วนท้องถิ่น พ.ศ. ๒๕๔๘

(๖) ผู้นำศาสนา พระภิกษุสงฆ์ที่**ไม่มี**ค่าตอบแทนในลักษณะเงินเดือน(เงินนิตยภัต) สามารถ

 ลงทะเบียนรับเบี้ยยังชีพผู้สูงอายุได้

 **/๒. การยื่นคำขอลงทะเบียน...**

**๒. การยื่นคำขอลงทะเบียน**

 (๑) ให้ผู้สูงอายุที่มีสิทธิลงทะเบียน ไปยื่นคำขอลงทะเบียนด้วยตนเอง หรือมอบอำนาจให้ผู้อื่น

 กระทำการแทนก็ได้

**๓. หลักฐานการยื่นลงทะเบียน**

 (๑) สำเนาบัตรประจำตัวประชาชนของผู้สูงอายุ พร้อมลงลายมือชื่อรับรองสำเนาถูกต้อง

 (๒) สำเนาทะเบียนบ้านของผู้สูงอายุ พร้อมลงลายมือชื่อรับรองสำเนาถูกต้อง

 (๓) ในกรณีที่ผู้สูงอายุมอบอำนาจให้ผู้อื่นกระทำการแทน ให้ผู้ที่กระทำการแทนนำสำเนา

 บัตรประจำตัวประชาชน สำเนาทะเบียนบ้านของตนเองพร้อมลงลายมือชื่อรับรองสำเนา

 ถูกต้องมาด้วย

 **๔. วัน เวลา และสถานที่รับลงทะเบียน**

 รับลงทะเบียนภายใน เดือนพฤศจิกายน ๒๕๕๗ ในวันและเวลาราชการ ณ ที่ทำการ

 องค์การบริหารส่วนตำบลปากพนังฝั่งตะวันตก หรือ วัน เวลา สถานที่ ที่องค์การบริหารส่วน

 ตำบลปากพนังฝั่งตะวันตก กำหนด

 จึงประกาศให้ทราบโดยทั่วกัน

 ประกาศ ณ วันที่ 22 เดือน ตุลาคม พ.ศ. ๒๕๕๗

 ประเสริฐ แดงเรือง

 (นายประเสริฐ แดงเรือง)

 นายกองค์การบริหารส่วนตำบลปากพนังฝั่งตะวันตก

 

**ประกาศองค์การบริหารส่วนตำบลปากพนังฝั่งตะวันตก**

**เรื่อง การรับลงทะเบียนผู้มีสิทธิรับเงินสวัสดิการเบี้ยความพิการ**

**ประจำปีงบประมาณ พ.ศ. ๒๕๕๙**

........................................................................

 ตามความนัยข้อ ๗ แห่งระเบียบกระทรวงมหาดไทยว่าด้วยหลักเกณฑ์การจ่ายเบี้ยความพิการให้คนพิการขององค์กรปกครองส่วนท้องถิ่น พ.ศ. ๒๕๕๓ กำหนดให้ผู้มีสิทธิรับเบี้ยความพิการรายใหม่ที่ยังไม่เคยลงทะเบียนมาก่อน และผู้พิการที่ย้ายภูมิลำเนาเข้ามาใหม่ที่มีความประสงค์จะรับเบี้ยความพิการจากองค์กรปกครองส่วนท้องถิ่นแห่งใหม่ในปีงบประมาณถัดไป ต้องลงทะเบียนเพื่อขอรับเบี้ยความพิการ ณ ที่องค์กรปกครองส่วนท้องถิ่นแห่งใหม่ภายในเดือนพฤศจิกายน นั้น

 เพื่อให้การรับลงทะเบียนเป็นไปด้วยความถูกต้อง เรียบร้อย องค์การบริหารส่วนตำบลปากพนัง

ฝั่งตะวันตก จึงขอประกาศหลักเกณฑ์การรับลงทะเบียน ดังนี้

**๑. คุณสมบัติของผู้มีสิทธิรับเบี้ยความพิการ**

 (๑) มีสัญชาติไทย และไม่เป็นคนพิการรายเดิมที่รับเบี้ยยังชีพผู้พิการหรือรับเบี้ยความพิการจาก

 องค์การบริหารส่วนตำบลปากพนังฝั่งตะวันตก

 (๒) มีภูมิลำเนาอยู่ในเขตพื้นที่ องค์การบริหารส่วนตำบลปากพนังฝั่งตะวันตก ตามทะเบียนบ้าน

 (๓) มีบัตรประจำตัวคนพิการตามกฎหมายว่าด้วยการส่งเสริมคุณภาพชีวิตคนพิการ

 (๔) เป็นคนพิการที่มีบัตรประจำตัวคนพิการที่ย้ายมาจากภูมิลำเนาอื่น และมีความประสงค์

 จะรับเบี้ยความพิการจากองค์การบริหารส่วนตำบลปากพนังฝั่งตะวันตก ในปีงบประมาณ

 พ.ศ. ๒๕๕๙

 (๕) ไม่เป็นบุคคลซึ่งอยู่ในความอุปการะของสถานสงเคราะห์ของรัฐ

 (๖) หากเป็นคนพิการที่มีบัตรประจำตัวคนพิการแล้วและไม่เคยลงทะเบียนมาก่อน ซึ่งเป็น

 ผู้ต้องขัง จำคุกหรือถูกควบคุมในกรมราชทัณฑ์ สถานพินิจ ให้ยื่นคำขอรับเบี้ยความพิการ

 ต่อหัวหน้าหน่วยงาน เพื่อให้หน่วยงานส่งคำขอมายัง องค์การบริหารส่วนตำบลปากพนัง

 ฝั่งตะวันตก ต่อไป

 (๗) ผู้สูงอายุที่รับเบี้ยยังชีพผู้สูงอายุแล้ว ผู้ติดเชื้อเอดส์ที่รับเบี้ยยังชีพแล้ว ข้าราชการทั่วไป

 ข้าราชการบำนาญ ผู้นำศาสนาที่มีเงินประจำตำแหน่งจากรัฐ พระภิกษุสงฆ์ที่ได้รับเงิน

 ประจำตำแหน่ง (เงินนิตยภัต) ซึ่งมีบัตรประจำตัวคนพิการแล้ว สามารถยื่นคำขอรับเบี้ย

 ความพิการได้

 **/๒. การยื่นคำขอลงทะเบียน...**

**๒. การยื่นคำขอลงทะเบียน**

 (๑) กรณีคนพิการที่ยังไม่มีบัตรประจำตัวคนพิการ ให้ไปพบแพทย์เพื่อวินิจฉัยความพิการ

 ณ สถานบริการทางการแพทย์ของรัฐ(โรงพยาบาลของรัฐ) เมื่อได้เอกสารรับรองความ

 พิการจากแพทย์แล้ว ให้นำเอกสารหลักฐานประจำตัวคนพิการ (บัตรประจำตัวประชาชน

 ทะเบียนบ้านพร้อมสำเนา ) เอกสารหลักฐาน ประจำตัว ผู้ดูแลคนพิการ (บัตรประจำตัว

 ประชาชน ทะเบียนบ้านพร้อมสำเนา)และเอกสารรับรองความพิการจากแพทย์ พร้อม

 รูปถ่ายหน้าตรงของคนพิการขนาด ๑ นิ้ว จำนวน ๒ รูป ไปยื่นขอทำบัตรประจำตัว

 คนพิการ ณ สำนักงานพัฒนาสังคมและความมั่นคงของมนุษย์จังหวัด (สำนักงานพัฒนา

 สังคมและความมั่นคงของมนุษย์จังหวัดนครศรีธรรมราช อยู่ที่ศาลากลางจังหวัดอาคาร

 หลังใหม่ชั้นล่าง) เมื่อได้บัตรประจำตัวคนพิการมาแล้ว จึงมีสิทธิยื่นขอลงทะเบียนรับเบี้ย

 ความพิการในลำดับต่อไป

 (๒) กรณีคนพิการที่มีบัตรประจำตัวคนพิการแล้ว ให้ไปยื่นคำขอลงทะเบียนด้วยตนเอง หรือ

 มอบอำนาจให้ผู้อื่นกระทำการแทนก็ได้

**๓. หลักฐานการยื่นลงทะเบียน**

 (๑) บัตรประจำตัวคนพิการฉบับจริง พร้อมสำเนา และลงลายมือชื่อรับรองสำเนาถูกต้อง

 (๒) สำเนาบัตรประจำตัวประชาชน สำเนาทะเบียนบ้านของคนพิการ และลงลายมือชื่อรับรอง

 สำเนาถูกต้อง

 (๓) ในกรณีที่คนพิการมอบอำนาจให้ผู้อื่นกระทำการแทน ให้ผู้ที่กระทำการแทนนำสำเนา

 บัตรประจำตัวประชาชน สำเนาทะเบียนบ้านของตนเองพร้อมลงลายมือชื่อรับรองสำเนา

 ถูกต้อง มาด้วย

 **๔. วัน เวลา และสถานที่รับลงทะเบียน**

 รับลงทะเบียนภายใน เดือนพฤศจิกายน ๒๕๕๗ ในวันและเวลาราชการ ณ ที่ทำการ

 องค์การบริหารส่วนตำบลปากพนังฝั่งตะวันตก

 จึงประกาศให้ทราบโดยทั่วกัน

 ประกาศ ณ วันที่ 22 เดือน ตุลาคม พ.ศ. ๒๕๕๗

 ประเสริฐ แดงเรือง

 (นายประเสริฐ แดงเรือง)

 นายกองค์การบริหารส่วนตำบลปากพนังฝั่งตะวันตก